Document ID: 32008R0674

РЕГЛАМЕНТ (ЕО) № 674/2008 НА КОМИСИЯТА
от 16 юли 2008 година
за изменение на Регламент (ЕО) № 1782/2003 на Съвета и на Регламент (ЕО) № 247/2006 на Съвета, както и за определяне за 2008 г. на бюджетните тавани за частично прилагане или прилагане по избор на схемата на единно плащане и за определяне на годишните финансови пакети при схемата на единно плащане на базата на площ, предвидени от Регламент (ЕО) № 1782/2003
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 64, параграф 2, член 70, параграф 2, член 143б, параграф 3 и член 143бв, параграфи 1 и 2, втора алинея от посочения регламент,
като взе предвид Регламент (ЕО) № 247/2006 на Съвета от 30 януари 2006 година за определяне на специфични мерки за селското стопанство в най-отдалечените райони на Съюза (2), и по-специално член 20, параграф 3, второто изречение от него,
като има предвид, че:
(1)
Приложение VIII към Регламент (ЕО) № 1782/2003 определя за всяка държава-членка националните тавани, които не могат да бъдат надвишавани от референтните суми, посочени в дял III, глава 2 от същия регламент.
(2)
В съответствие с член 20, параграф 3, първото изречение от Регламент (ЕО) № 247/2006 Португалия взе решение да намали за 2008 и следващите години националния таван за правата за получаване на премии за крави с бозаещи телета и да прехвърли съответната сума за повишаване на вноската на Общността, предвидена в член 23 от Регламент (ЕО) № 247/2006, за финансирането на специфични мерки, установени с посочения регламент. Следователно е целесъобразно да бъдат намалени националните тавани за Португалия за 2008 и следващите години, които са определени в приложение VIII към Регламент (ЕО) № 1782/2003, със сумата, която трябва да бъде добавена към размерите на финансиране, определени в член 23, параграф 2 от Регламент (ЕО) № 247/2006 за бюджетната 2009 и следващите години.
(3)
За държавите-членки, които през 2008 г. прилагат схемата на единно плащане, предвидена в дял III от Регламент (ЕО) № 1782/2003, бюджетните тавани за всяко от плащанията по членове 66-69 от посочения регламент следва да бъдат фиксирани за 2008 г. според условията, формулирани в дял III, глава 5, раздел 2 от същия регламент.
(4)
За държавите-членки, които през 2008 г. използват възможността, предвидена в член 70 от Регламент (ЕО) № 1782/2003, бюджетните тавани, приложими към изключените от схемата на единно плащане преки плащания, следва да бъдат фиксирани за 2008 г.
(5)
За повече яснота е целесъобразно да се публикуват бюджетните тавани по схемата на единно плащане за 2008 г. след приспадането на преразгледаните тавани, определени в приложение VIII към Регламент (ЕО) № 1782/2003, от таваните за плащанията, посочени в членове 66-70 от същия регламент.
(6)
За държавите-членки, които през 2008 г. прилагат схемата на единно плащане на базата на площ, предвидена в дял IVа от Регламент (ЕО) № 1782/2003, годишните финансови пакети за 2008 г. следва да бъдат фиксирани в съответствие с член 143б, параграф 3 от посочения регламент.
(7)
За повече яснота е целесъобразно да се публикуват максималните размери на средствата за финансиране на държавите-членки, които прилагат схемата на единно плащане на базата на площ за отпускане на отделни помощи за захар през 2008 г. по силата на член 143ба от Регламент (ЕО) № 1782/2003, въз основа на уведомленията от държавите-членки.
(8)
За повече яснота е целесъобразно да се публикуват максималните размери на средствата за финансиране на държавите-членки, които прилагат схемата на единно плащане на базата на площ за отпускане на отделни помощи за плодове и зеленчуци през 2008 г. по силата на член 143бб от Регламент (ЕО) № 1782/2003, въз основа на уведомленията от държавите-членки.
(9)
Следва да бъдат определени бюджетните тавани за 2008 г. за прилагащите схемата на единно плащане на базата на площ държави-членки, които са приложими за преходните плащания за плодове и зеленчуци по силата на член 143бв, параграфи 1 и 2 от Регламент (ЕО) № 1782/2003, въз основа на уведомленията от държавите-членки.
(10)
Следователно регламенти (ЕО) № 1782/2003 и (ЕО) № 247/2006 трябва да бъдат изменени.
(11)
Мерките, предвидени в настоящия регламент, са в съответствие със становището на Управителния комитет за преките плащания,
ПРИЕ НАСТОЯЩИЯ РЕГЛАМЕНТ:
Член 1
В приложение VIII към Регламент (ЕО) № 1782/2003 сумите за Португалия за 2008 и следващите години се заменят със следните суми:
„2008 г.
:
608 221
2009 г.
:
608 751
2010 г. и следващите години
:
608 447“
Член 2
В таблицата в член 23, параграф 2 от Регламент (ЕО) № 247/2006 сумите за Азорските острови и островите Мадейра за бюджетната 2009 и следващите бюджетни години се заменят със следните суми:
„2009 г.
:
87,08
2010 г. и по-нататък
:
87,18“
Член 3
1. Бюджетните тавани за 2008 г., посочени в членове 66-69 от Регламент (ЕО) № 1782/2003, са определени в приложение I към настоящия регламент.
2. Бюджетните тавани за 2008 г., посочени в член 70, параграф 2 от Регламент (ЕО) № 1782/2003, са определени в приложение II към настоящия регламент.
3. Бюджетните тавани за схемата на единно плащане за 2008 г., посочени в дял III от Регламент (ЕО) № 1782/2008, са определени в приложение III към настоящия регламент.
4. Годишните финансови пакети за 2008 г., посочени в член 143б, параграф 3 от Регламент (ЕО) № 1782/2003, са определени в приложение IV към настоящия регламент.
5. Максималните размери на средствата за финансиране за Чешката република, Латвия, Литва, Унгария, Полша, Румъния и Словакия за отпускане на отделните помощи за захар през 2008 г. съгласно член 143ба, параграф 4 от Регламент (ЕО) № 1782/2003 са посочени в приложение V към настоящия регламент.
6. Максималните размери на средствата за финансиране за Чешката република, Унгария, Полша и Словакия за отпускане на отделните помощи за плодове и зеленчуци през 2008 г. съгласно член 143бб, параграф 4 от Регламент (ЕО) № 1782/2003 са определени в приложение VI към настоящия регламент.
7. Бюджетните тавани за 2008 г., посочени в член 143бв, параграф 1 и параграф 2, втората алинея от Регламент (ЕО) № 1782/2003, са определени в приложение VII към настоящия регламент.
Член 4
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 16 юли 2008 година.

Labels: 18
19
5
6